b'\n_START_ARTICLE_\nCesar Anko\n_START_SECTION_\nLegenda\n_START_PARAGRAPH_\nAnko je bil monarh iz 5. stoletja.\xc2\xa0Vladavina 29. cesarja Kinmeja je prva, ki ji pripisujejo to\xc4\x8dne in preverljive datume.\xc2\xa0Konvencionalno sprejeti datumi izhajajo iz \xc4\x8dasa cesarja Kanmuja, 50. cesarja dinastije Jamato._NEWLINE_Po Kod\xc5\xbeikiju in Nihon \xc5\xa0okiju je bil drugi sin cesarja Ingja. Njegov starej\xc5\xa1i brat Kina\xc5\xa1i no Karu je bil kronski princ, a je zaradi incestnega razmerja s sestro Karu no Ojracume izgubil naklonjenost dvora. Po opu\xc5\xa1\xc4\x8denem poskusu nabiranja voja\xc5\xa1kih sil proti Anku sta bila s sestro-ljubimko izgnana in storila samomor._NEWLINE_Njegov dejanski naziv je bil verjetno Sumeramikoto ali\xc2\xa0Ameno\xc5\xa1ita \xc5\xa0iro\xc5\xa1imesu Okimi (\xe6\xb2\xbb\xe5\xa4\xa9\xe4\xb8\x8b\xe5\xa4\xa7\xe7\x8e\x8b, "veliki kralj, ki vlada pod nebesi"), saj se naziv tenno pojavi \xc5\xa1ele v \xc4\x8dasu cesarja Tenmuja in cesarice D\xc5\xbeito. Lahko da so ga nazivali z Jamato Okimi (\xe3\x83\xa4\xe3\x83\x9e\xe3\x83\x88\xe5\xa4\xa7\xe7\x8e\x8b/\xe5\xa4\xa7\xe5\x90\x9b, "veliki kralj Jamata")._NEWLINE_Anka je v tretjem letu vladanja ubil princ Majova no Okimi kot povra\xc4\x8dilo za uboj njegovega o\xc4\x8deta._NEWLINE_Dejansko mesto Ankovega groba ni znano.\xc2\xa0Tradicionalno ga \xc4\x8dastijo v spominskem \xc5\xa1intoisti\xc4\x8dnem sveti\xc5\xa1\xc4\x8du v prefekturi Nara. Cesarska hi\xc5\xa1a je posvetila to lokacijo kot njegov mavzolej.\xc2\xa0Uradno se imenuje Sugawara no Fushimi no nishi misasagi.'